Kaitseväe juhataja 16.09.2024 nr 1-3/29/2024

Kindralmajor Andrus Merilo

**Eesti sõjamuuseumi rändnäituse transport**

Eesti sõjaajaloo pärandi tutvustamine ja populariseerimine eesmärgiga suurendada kaitsetahet ja hoida ühiskonna turvatunnet on üks Eesti Sõjamuuseumi – kindral Laidoneri muuseumi prioriteete. Käesoleva aasta aprilli lõpus valmis sõjamuuseumi Eesti sõjaajalugu tutvustav rändnäitus merekonteineris. Konteineri tühikaal on 2300 kg millele lisandub umbes 1000 kg ekspositsiooni kaalu. Konteineri mõõdud: pikkus 6,03m; laius 2,35m; kõrgus 2.39m. Nagu nimigi ütleb, rändab näitus mööda Eestit, pakkudes muuseumielamust erinevate piirkondade elanikele ja olles osa ankursündmuste (näiteks maakaitsepäeva) tähistamisest. Prognoosime, et selle aasta külastajate arv ulatub umbes 25 000 inimeseni.

Käesoleval aastal aitab rändnäituse transporti korraldada Kaitsevägi ja loodame meeldiva koostöö jätkumist ka uuel aastal. 2025. aastal oleme kavandanud rändnäitusele järgmise liikumistee ja graafiku (kuupäevad on esialgsed):

* Rakvere (06.01)
* Värska (28.01)
* Tallinn (20.02, Vabariigi aastapäev)
* Viimsi (01.03)
* Paldiski või Keila (11.04)
* Linnamäe (01.05)
* Haapsalu (20.05)
* Pärnu (20.06, maakaitsepäev)
* Muhumaa (10.07)
* Saaremaa (31.07)
* Hiiumaa (20.08)
* Virtsu (10.09)
* Põlva (04.10)
* Rändnäituse paigutamine talvekorterisse (01.11, koht täpsustub)

Sõjamuuseum peab oluliseks Eesti sõjaajaloo tutvustamist kaitseväelastele ja ajateenijatele. Seega täiendav koostöökoht oleks rändnäituse eksponeerimine erinevates kaitseväe linnakutes ja kaitseväe sündmustel. Seonduva detailsema ajakava kokkuleppimine oleks osa meievahelisest koostööst.

Sõjamuuseum palub Kaitseväe 1. diviisi abi rändnäituse transpordi korraldamisel ülaltoodud marsruudil (konteineri treilerile peale- ja mahalaadimine, transport asukohtade vahel). See pakub võimalust praktilisteks õppusteks erinevates olukordades, suurendab Kaitseministeeriumi valitsemisala organisatsioonide omavahelist koostööd ja panustab kaitsetahte suurendamisesse.

Juhul, kui juba hetkel on teada, et mõnes ajaaknas ei ole kindlasti võimalik transporti korraldada, palun sellest juba praegu teada anda.

Samuti palume Teil määrata 1. diviisi poolne kontaktisik, kellega sõjamuuseumi meeskond (nõunik Patrick Rang, patrick.rang@esm.ee ja teadur Siim Õismaa, siim.oismaa@esm.ee) saab täpsed detailid iga transpordi osas kokku leppida.

*(allkirjastatud digitaalselt)*

Hellar Lill

Direktor

Siim Õismaa

siim.oismaa@esm.ee